Εξαμηνιαία Οικονομική Έκθεση 
(1η Ιανουαρίου 2024 – 30η Ιουνίου 2024) 
 
20 
 
5.2.3. Κίνδυνος μη συνέχισης της δραστηριότητας 
Αξιολογήθηκαν γεγονότα, συνθήκες και σχετικοί επιχειρηματικοί κίνδυνοι που θα μπορούσαν να 
δημιουργήσουν σοβαρή αμφιβολία για τη δυνατότητα συνέχισης της δραστηριότητας της Εταιρείας κατά 
την επόμενη χρήση.  Ο κίνδυνος μη συνέχισης δραστηριότητας δεν υφίσταται. 
 
5.3. Νέα πρότυπα, τροποποιήσεις προτύπων και διερμηνείες 
 
Νέα Πρότυπα, Διερμηνείες, Αναθεωρήσεις και Τροποποιήσεις υφιστάμενων Προτύπων τα οποία 
έχουν τεθεί σε ισχύ και έχουν υιοθετηθεί από την Ευρωπαϊκή Ένωση 
Τα ακόλουθα νέα Πρότυπα, Διερμηνείες και τροποποιήσεις Προτύπων έχουν εκδοθεί από το Συμβούλιο 
Διεθνών Λογιστικών Προτύπων (IASB), έχουν υιοθετηθεί από την Ευρωπαϊκή Ένωση και η εφαρμογή τους 
είναι υποχρεωτική από την 01/01/2024 ή μεταγενέστερα. 
Τροποποιήσεις στο ΔΠΧΑ 16 «Μισθώσεις: Υποχρέωση Μίσθωσης σε μία Πώληση και Επαναμίσθωση» 
(εφαρμόζεται για ετήσιες περιόδους που ξεκινούν την ή μετά την 01/01/2024) 
Τον Σεπτέμβριο του 2022, το IASB προέβη στην έκδοση τροποποιήσεων περιορισμένου σκοπού στο ΔΠΧΑ 
16 «Μισθώσεις» με τις οποίες προστίθενται απαιτήσεις για τον τρόπο με τον οποίο μια εταιρεία 
λογιστικοποιεί μία πώληση και επαναμίσθωση (“sale and leaseback”) μετά την ημερομηνία της 
συναλλαγής. Η πώληση και επαναμίσθωση είναι μια συναλλαγή κατά την οποία, μια εταιρεία πουλά ένα 
περιουσιακό στοιχείο και μισθώνει το ίδιο περιουσιακό στοιχείο πίσω για μια χρονική περίοδο από τον 
νέο ιδιοκτήτη. Το ΔΠΧΑ 16 περιλαμβάνει απαιτήσεις σχετικά με τον λογιστικό χειρισμό μίας  πώλησης και 
επαναμίσθωσης κατά την ημερομηνία που πραγματοποιείται η συναλλαγή. Ωστόσο, το Πρότυπο δεν είχε 
προσδιορίσει τον τρόπο επιμέτρησης της συναλλαγής μετά την ημερομηνία αυτής. Οι εκδοθείσες 
τροποποιήσεις προστίθενται στις απαιτήσεις του ΔΠΧΑ 16 σχετικά με την πώληση και επαναμίσθωση, 
υποστηρίζοντας με τον τρόπο αυτό τη συνεπή εφαρμογή του λογιστικού προτύπου. Οι εν λόγω 
τροποποιήσεις δεν θα αλλάξουν τον λογιστικό χειρισμό για μισθώσεις εκτός από αυτές που προκύπτουν 
από μία συναλλαγή πώλησης και επαναμίσθωσης. Οι τροποποιήσεις δεν έχουν επίδραση στις εταιρικές 
Οικονομικές Καταστάσεις. Τα ανωτέρω έχουν υιοθετηθεί από την Ευρωπαϊκή Ένωση με ημερομηνία 
έναρξης ισχύος την 01/01/2024. 
Τροποποιήσεις στο ΔΛΠ 1 «Ταξινόμηση Υποχρεώσεων ως Βραχυπρόθεσμες ή Μακροπρόθεσμες» 
(εφαρμόζεται για ετήσιες περιόδους που ξεκινούν την ή μετά την 01/01/2024) 
Οι τροποποιήσεις παρέχουν καθοδήγηση σχετικά με τις απαιτήσεις του ΔΛΠ 1 για την ταξινόμηση των 
υποχρεώσεων ως βραχυπρόθεσμες ή μακροπρόθεσμες. Με τις τροποποιήσεις διευκρινίζεται η έννοια του 
δικαιώματος αναβολής του διακανονισμού μιας υποχρέωσης, θα πρέπει να υφίσταται κατά την 
ημερομηνία αναφοράς. Η πρόθεση της Διοίκησης  αλλά και το δικαίωμα του αντισυμβαλλόμενου για 
διακανονισμό της υποχρέωσης μέσω μεταβίβασης συμμετοχικών τίτλων δεν επηρεάζουν την 
βραχυπρόθεσμη ή μακροπρόθεσμη ταξινόμηση. Επιπλέον, διευκρινίζεται ότι μόνο οι δεσμεύσεις με τις  
οποίες  μια  οικονομική  οντότητα  πρέπει  να  συμμορφώνεται  κατά  ή  πριν  από  την  ημερομηνία 
αναφοράς επηρεάζει  την  ταξινόμηση  μιας  υποχρέωσης.  Με τις τροποποιήσεις του προτύπου απαιτείται  
να γνωστοποιούνται οι πληροφορίες σχετικά με αυτές τις δεσμεύσεις στις σημειώσεις των οικονομικών 
καταστάσεων. Οι τροποποιήσεις εφαρμόζονται για ετήσιες λογιστικές περιόδους που ξεκινούν την ή μετά 
την 1η Ιανουαρίου 2024, με την πρόωρη υιοθέτησή τους να επιτρέπεται. Οι τροποποιήσεις δεν έχουν 
επίδραση στις εταιρικές Οικονομικές Καταστάσεις. Τα ανωτέρω έχουν υιοθετηθεί από την Ευρωπαϊκή 
Ένωση με ημερομηνία έναρξης ισχύος την 01/01/2024. 
Τροποποιήσεις στο ΔΛΠ 7 «Κατάσταση Ταμειακών ροών» και στο ΔΠΧΑ 7 «Χρηματοοικονομικά Μέσα: 
Γνωστοποιήσεις»: Ρυθμίσεις Χρηματοδότησης Προμηθευτή (εφαρμόζεται για ετήσιες περιόδους που 
ξεκινούν την ή μετά την 01/01/2024)